उत्तर: बाइबल का केवल एक ही सन्दर्भ जिसमें यह वाक्यांश पाया जाता है, भजन संहिता 23:3 है: "वह मेरे जी में जी ले आता है...।" यह चरवाहे की पृष्ठिभूमि में पाया जाता है, जो अपनी भेड़ों को "हरी चराइयों", "सुखदाई जल" और "धर्म के मार्गों" में ले जाता है। मसीही विश्‍वासी होने के नाते, हम परमेश्‍वर के चराई की भेड़ (भजन संहिता 100:3) हैं, और केवल वही हमारे प्राण को पुनर्स्थापित अर्थात् बहाल कर सकता है। पुनर्स्थापित अर्थात् बहाल करने का अर्थ "मरम्मत, पुनर्निर्माण, या पहली अवस्था की ओर" जाने" से है। प्राण या जी हमारे मनुष्य का भीतरी अंग, हमारी आत्मा और हमारे आन्तरिक मनुष्य का सबसे भीतरी भाग होता है। क्योंकि परमेश्‍वर वह है, जिसने हमें बनाया है, इसलिए केवल वही हमें बहाल कर सकता है, क्योंकि केवल वही जानता है कि हमारे प्राणों को बहाल करने के लिए वास्तव में क्या चाहिए।